بسم الله الرحمن الرحيم. النهاردة هنبدأ عرض اخر مجموعة ايات نختم بها الجزء الاول من سلسلة عقيدة اسلامية مقارنة الايات من سورة الانعام الاية رقم مية واحد وستين. قل انني هداني ربي الى صراط مستقيم
لكن آآ قبل ما نبدأ عرض التفاسير هنقرا الايات الاول بعد كده علشان دي اول مرة نعرضها نعلق عليها بعد كده نبدأ عرض التفاسير باذن الله عز وجل اعوذ بالله من الشيطان الرجيم
بسم الله الرحمن الرحيم قل انني هداني ربي الى صراط مستقيم دينا قيما ملة ابراهيم حنيفا وما كان من المشركين قل ان صلاتي ونسكي ومحياي ومماتي لله رب العالمين لا شريك له
وبذلك امرت وانا اول المسلمين قل اغير الله ابغي ربا وهو رب كل شيء ولا تكسب كل نفس الا عليها ولا تزر وازرة وزر اخرى ثم الى ربكم مرجعكم فينبئكم بما كنتم فيه
تختلفون وهو الذي جعلكم خلائف الارض ورفع بعضكم فوق بعض ورفع بعضكم فوق بعض درجات ليبلوكم فيما ان ربك سريع العقاب وانه لغفور رحيم نعلق على الايات وبعد كده نبتدي عرض التفاسير
الله عز وجل يقول قل انني هداني ربي الى صراط مستقيم. اول حاجة قل اي المقصود بها قل يا قمت. يعني هذا خطاب من الله عز وجل. امر من الله عز وجل للنبي محمد صلى الله عليه وسلم انه هو يقول الكلام ده. والنقطة دي
في غاية الاهمية لان ده بيان على آآ لسان النبي محمد صلى الله عليه وسلم. لأ النبي محمد صلى الله عليه وسلم هو الذي تكلم عن دين الاسلام يتكلم عن الدين اللي هو بيدعو الناس اليه
قل يا محمد قل هذا الكلام. طب هذا الكلام موجه لمين؟ هذا الكلام موجه لكل البشرية لكل العالمين لكل موجه اليهم دعوة الاسلام اصلا. يعني اي حد ما امنش بالنبي محمد صلى الله عليه وسلم
ربنا بيقول له قل يا محمد لكل الناس لكل العالمين من الانس والجن من اليهود والنصارى والمجوس والصابئين وكفار قريش قل لهم كلهم هذا الكلام عن دين الاسلام. فيبقى ده امر الهي للنبي محمد صلى الله عليه وسلم. النبي محمد صلى الله عليه وسلم يعلن هذا الكلام
كل المدعوين لدخول الاسلام انني هداني ربي الى صراط مستقيم انني هداني ده فيه دلالة ان الاسلام هو الدين الوحيد اللي فيه هداية وان الاديان الاخرى على ضلال. فان امنوا بمثل امنتم به فقد اهتدوا
لو هم ما امنوش باللي انتم امنتم به يبقى هم مش على هداية. يبقى هم على ضلال. احنا قلنا قبل كده ان اي حد مش مسلم فهو كافر مشرك على باطل وعلى ضلال. كافر مشرك على باطل على ضلال. فلما الله عز وجل يقول قل انني
هداني ربي فيها دلالة ان هذا الدين اللي النبي محمد صلى الله عليه وسلم عليه هو الدين اللي فيه الهداية. لكن الاديان الاخرى ايه ضلال هداني ربي ده في تشريف وتعظيم لهذا الدين انه من عند ايه
انه من عند الله عز وجل. وان هذه الهداية لهذا الدين من عند الله عز وجل. وبفضل من الله عز وجل وفيها بيان ان الاسلام كدين اكبر منا من عند الله عز وجل. زي شرع لكم من الدين. من الذي شرع الله عز وجل؟ قل انني هداني هداني مين
ربي ده فيه دليل ان هذه نعمة جليلة تستحق الشكر ان انت تشكر ربنا عز وجل انه هداك للاسلام. قل انني هداني ربي الى صراط مستقيم. يعني ايه الصراط المستقيم
طبعا في سورة الفاتحة اهدنا الصراط المستقيم صراط الذين انعمت عليهم غير المغضوب عليهم ولا الضالين امين. الصراط مستقيم صراط يعني ايه؟ طريق مستقيم يعني لا عوج فيه وزي ما العلماء بيقولوا ان الخط المستقيم هو اقصر طريق ما بين نقطتين. طب والطريق ده بيروح على فين
بيروح من عندك لله عز وجل. للجنة للحصول على رضوانه ومغفرته ورحمته ومنه وجوده وفضله بانه يدخلك الجنة. فيه نقطة بقى ظريفة جدا ان المفروض فكرة الصراط المستقيم او فكرة الطريق المستقيم او فكرة العقيدة المستقيمة
ده مصطلح معروف اصلا من قبل عند اليهود والنصارى. يعني كأن الله عز وجل بيخاطب الامم السابقة مصطلحات هم عارفينها. فبالتالي كأن دي دلالة ايوة مش انتم بتقعدوا تقولوا احنا ارثوذكس
يعني ايه ارثوذكس ؟ مش بيقول لك ارثوذكس وكاثوليك وبروتستانت. كلمة ارثوذكس في بداية التاريخ المسيحي. وقبل المسيحية عند اليهود ايضا كلمة ارثوذكس لغة معناها صاحب الايمان السليم المستقيم يعني كأنها معناها الحنيفية
اللي هو ايه؟ اللي ماشي في طريق الله عز وجل المائل عن كل شرك والمائل عن كل باطل والمائل عن كل زير هو المائل عن كل ضلال. قل انني هداني ربي الى صراط مستقيم يعني الى الطريق السليم السوي المستقيم
الذي لا عوج فيه ماشي على طريق ربنا على الايمان السليم المستقيم. فده مفروض مصطلح المسيحيين واليهود واهل الكتاب يعرفوا هذا المصطلح. وان اللي يدعي انه على صراط مستقيم هذا امر ممدوح من قبل اهل الكتاب. وامر معروف بالنسبة لهم. لان هم بيدعوا ان هم ارثوذكس يعني
على الايمان السليم وعلى الصراط المستقيم. لكن النبي محمد صلى الله عليه وسلم ربنا قال له لأ قل لهم وقل لكل العالم اللي احنا بندعوهم للاسلام قل انني هداني ربي الى الصراط المستقيم. لو انتم بتدوروا على الصراط المستقيم. لو انتم بتدوروا على الايمان
القويم السليم المنحرف عن اي زيغ وعن اي ضلال يبقوا تتبعوني لانني انا على هذا الصراط المستقيم. ولفتة من من سورة الفاتحة اهدنا الصراط المستقيم صراط الذين انعمت عليهم وده بيبين المنهج السلفي. يعني ايه؟ يعني في بعض الناس دائما بتندد
تتكلم وتقول آآ بلاش التبعية تحرروا من التبعية. يكفينا النص المقدس. القرآن الكريم واغلبهم بيمسك في القرآن الكريم بس غير مهتم بالسنة لكن ما علينا. بيقول لك تحرروا من التبعية. تحرروا من الموروث. تحرروا من التراث. تحرروا من فكر
ما احنا عندنا المصحف بين ايدينا اهو. اقروا المصحف ونفهمه احنا لوحدينا وسيبك انت من التبعية لغيرك من اسلافك القدامى. احنا بنقول ان القرآن الكريم بيدل ان احنا لازم نبقى اتباع. لازم نبقى اتباع لمين؟ للنبي محمد صلى الله عليه وسلم
ولاصحابه وللذين اتبعوهم باحسان الى يوم الدين. واتباع للانبياء واتباع لكل الصالحين اللي ربنا ذكرهم في القرآن الكريم وزكى عقيدتهم وبين ان دول اهل الجنة. احنا لازم نكون اتباعهم. ما ينفعش نتحرى
منهم. لازم نكون زيهم. ولازم نتشبه بهم. ولازم نمشي في طريقهم. ولازم نكون على اخلاقهم. ولازم اعبد الله عز وجل كما عبدهم. الله عز وجل. وما فيش حاجة اسمها في الاسلام ان انا اتحرن من الاسلاف او من او من التبعية
للنبي محمد صلى الله عليه وسلم وللصحابة ولكل الذين اتبعوهم باحسان. ما ينفعش انفصل عن التاريخ الاسلامي. عشان كده الله عز وجل اهدنا الصراط المستقيم صراط الذين يعني في ناس معينين
انا عايز ابقى زيهم وعايز ابقى على صراطهم مش صراط لوحدي واتحرر عن باقي الناس. لأ هذا الصراط مشي فيه ناس قبل كده وربنا بيقول لنا ان اللي مشوا في الصراط ده قبل كده ربنا انعم عليهم. من النبيين والصديقين والشهداء والصالحين وحسن
اولئك رفيقا. انا عايز ابقى زيهم. انا عايز امشي على على طريقهم. لكن لو انا تحررت من هذه التبعية اللي ربنا امرني بها في القرآن هلاقي نفسي في الاخر ماشي على طريق انا ايش ضمني ان انا على الطريق الصح
ايش ضمني ان انا على الطريق الصح؟ لما الاقي نفسي ماشي في طريق صحراء وما نيش شايف حد غيري ماشي في الطريق ده ايه الدليل ان انا ماشي صح لما انا الاقي ناس ربنا زكاهم وربنا مدحهم وزكرهم في القرآن ماشيين في نفس الطريق وانا ماشي وراهم
اعرف ان انا ماشي في الطريق الصح لكن دعاوي او دعاوى التحرر من التراث والتحرر من الاسلاف والتحرر من التبعية هذه دعاوى بغيضة مقيتة لكن في نقطة في غاية الاهمية هو احنا اي حد بنتبعه لان خلي بالك لعل هذه الدعوة في ظاهرها الناس بيقول لك اه
اصل ده ده بيتحزب للشيخ الفلاني والشيخ العلاني المعاصرين لنا حاليا. ودي تبعية مقيتة وبغيضة ده نحن نقول ان التبعية ليست للاشخاص. ولكن التبعية التبعية للمنهج وللدين. يعني احنا ما بنتبعش النبي محمد صلى الله عليه وسلم. ولا الصحابة ولا الذين اتبعوهم باحسان الى يوم الدين. غير علشان ربنا زكى ايمانهم
ربنا بلغنا في القرآن الكريم ان دول اهل الجنة وربنا قال لنا ان احنا لازم نؤمن زي ما هم امنوا. ولو احنا ما امناش زيهم يبقى احنا مش على هداية. وما احناش على صراط مستقيم
فبالتالي بسبب دينهم وبسبب عقيدتهم نحن نتبعهم. علشان كده في السلسلة بتاعة عقائد الشيعة الرافضة اثني عشرية لما تكلمت عن اه اه قول الله عز وجل والسابقون الاولون من المهاجرين والانصار والذين اتبعوهم ربنا وضع قيد باحسان يعني
لمحسنين في اتباعهم متحرين ان هم فعلا يبقوا زيهم. بالدليل وبالبرهان وبالنص الشرعي كلام النبي محمد صلى الله عليه وسلم. يبقى بالتالي في قيد احنا مش بنتبع اي شيخ. لكن بنتبع المشايخ والعلماء
اللي بيسبت لنا بالادلة الشرعية ان هم فعلا بيتبعوا النبي محمد صلى الله عليه وسلم واصحابه بالدليل باحسان بالدليل الشرعي الموافق للشرع الموافق لكلام الله عز وجل والموافق لكلام النبي محمد صلى الله عليه وسلم
فتنة كبيرة جدا ومشاكل كثيرة جدا بيقع فيها الشباب. الايام دي بسبب ان في دعاوى كثيرة جدا جدا بان هو خلاص يفقدوا الثقة في مشايخهم ويفقدوا الثقة في علمائهم. احنا بنقول لأ
احنا العلماء دول احنا مش بنتبعهم وما بنسمعش كلامهم غير علشان سبت لنا مرة بعد مرة بعد مرة بعد مرة ان هؤلاء علماء فعلا على منهج اهل السنة والجماعة. يتكلمون بكلام الله عز وجل ويتكلمون بكلام النبي محمد صلى الله عليه وسلم. ويتكلمون
بكلام السلف الصالح بين الصحابة والذين اتبعوهم باحسان. ما دام خلاص ثبت لك ان هذا الشيخ على المنهج وان الشيخ على الجادة وعلى الصراط المستقيم يبقى لازم يبقى فيه ثقة فيه. ولازم يكون فيه ثقة في علمه. ولازم يكون فيه ثقة
في خبرته الدعوية ولازم يكون في ثقة في حياته وخبراته الدنيوية بحيس ان احنا لما نقع في اشكالية معينة او فتنة معينة والشيخ ده يفتيك بفتوى معينة تقول يا رب انا
اعلم عن هذا الشيخ خير. انا سمعت له سلاسل كثيرة جدا جدا في العقيدة. وسلاسل كثيرة جدا جدا آآ في الفقه لولا هذا الشيخ انا ما كنتش عرفتك يا رب بعد فضلك وبعد هدايتك وبعد منك وجودك وكرمك لي ان ارشدتني
وهديتني الى ان اتعلم من هذا الرجل. فيا رب انا اثق في كلامه وانا اظن فيه خيرا وانا اظن آآ فيه بخبرتي واني دايما بسمعه بيستدل بكلام الله عز وجل ويستدل بكلام النبي محمد صلى الله عليه وسلم. فانا اتبع في الامور
بتغم علي اللي انا مش قادر اخد فيها قرار بنفسي. لكن كون ان الشباب يتحرروا تماما من العلماء. ويتحرروا تماما من الشيوخ الوضع الراهن الظاهر جدا ان معظم هؤلاء الشباب ثقافتهم الشرعية قليلة جدا. ممكن
كونوا بيقروا القرآن ما بيعرفوش اصلا يقروا عربي. ما بيعرفوش اصلا احكام التجويد وما بيعرفوش يقروا القرآن صح. ما بيعرفوش ابسط احكام الفقه اللي لازم يكون عارفها كل مسلم ومع ذلك برضو عايز يتحرر من انه يكون له قدوة ومن انه يكون له عالم وانه يتأسى
السلف الصالح وانه يكون زي النبي محمد صلى الله عليه وسلم واصحابه والذين اتبعوهم باحسان. فالخلاصة ان هذه التبعية من الدين. وما ينفعش انت تمشي في صراط لوحدك. لازم تمشي في الصراط المستقيم اللي فيه قبل منك ناس ربنا انعم عليهم وماشيين في نفس الطريق
وانا مش هقدر اعرف ان انا ماشي في الطريق الصحيح غير لو انا بحثت في القرآن وفي السنة النبوية الشريفة وفي كتب السلف الصالح ازاي كانوا هم ماشيين في هذا الطريق وامشي زيهم. لكن امشي من دماغي ساضل قطعا ولا شك. يبقى تعبير صراط مستقيم ده تعبير معروف عند اهل الكتاب
معناه صاحب العقيدة السليمة المستقيمة اللي ما فيهاش اي عوج اللي ما فيهاش اي ضلال اللي ما فيهاش اي باطل وان هذا الصراط اه مشي فيه ناس قبل كده الانبياء السابقين والنبي محمد صلى الله عليه وسلم واصحابه والذين اتبعوهم باحسان واحنا مأمورين من الله عز وجل
ان احنا نكون زيهم وان احنا آآ نقتدي بايمانهم وبعبادتهم وبافعالهم وبمعاملاتهم وهكذا علشان نكون معهم في صراط الله المستقيم ونوصل للجنة باذن الله عز وجل قل انني هداني ربي الى صراط مستقيم. فكون ان ان الدين موصوف بانه الصراط المستقيم هذا في حد ذاته
امر فيه ترغيب لاتباع هذا الدين ومصطلح معروف عند اهل الكتاب ما دام هم عرفوا ان الاسلام الله عز وجل وصفه بانه صراط مستقيم ده فيه ترغيب. دينا قيما ملة ابراهيم حنيفا. وما كان من المشركين
قل انني هداني ربي الى صراط مستقيم. حاله ايه هذا الصراط؟ دينا قيما فالله عز وجل بيقول ان هذا الصراط المستقيم هو دينا قيما قيما بمعنى آآ قيم بمعنى ان
انه اقيم شيء واغلى شيء واحسن شيء. وهذا يوافق قول الله عز وجل ومن احسن دينا ممن اسلم وجهه الهي وهو محسن. فهنا الله عز وجل يقول دينا قيما. وبعد ما وصفوا
بعد ما وصف الله عز وجل هذا الدين بانه قيما آآ بانه قيم وبانه اغلى شيء واحسن شيء واقيم شيء ممكن يكون عليه الانسان الله عز وجل مرة اخرى يقول ملة ابراهيم حنيفا وما كان من المشركين. ان الصراط اللي احنا عليه وان
ان هذا الدين القيم اللي احنا عليه مش اللي احنا عليه وبس. الاية دي بتدل ان هي دي دعوة النبي محمد صلى الله عليه وسلم. ان الله امر النبي محمد صلى الله عليه وسلم قل لهم ان الدين اللي انت عليه اقيم دين واحسن دين وان هو الصراط المستقيم وانه ملة ابراهيم حنيفا
واحنا قلنا قبل كده ان هذا ايضا نوع من انواع الترغيب لاتباع النبي محمد صلى الله عليه وسلم لانه بيان للناس ان اللي عليه النبي محمد صلى الله عليه وسلم واللي بيدعو اليه النبي محمد صلى الله عليه وسلم هو اللي كان عليه سيدنا ابراهيم عليه السلام وسيدنا ابراهيم عليه السلام عند اهل الكتاب من
اليهود والنصارى وعند كفار قريش ايضا شخص ما عليهوش خلاف انه كان على الحق وانه كان على الجادة وانه كان على صراط الله المستقيم فبالتالي هذا اولى في اتباع النبي محمد صلى الله عليه وسلم ما دام ربنا بين لنا ان اللي عليه النبي محمد صلى الله عليه وسلم هو اللي كان عليه
ان ابراهيم عليه السلام وقلنا قبل كده آآ ملة ابراهيم حنيفا اي مائلا عن الشرك وعن الزيغ وعن الضلال وعن الباطل وعن الكفر. مائل عن كل دول الى الحق الى الاسلام والى التوحيد
وقلنا قبل كده ان الحنيفية هي الفطرة السوية السليمة اللي ربنا خلق عليها الاسلام. الفطرة اللي ربنا خلق عليها الانسان الفترة البيضاء النقية اللي بتقبل الحق دائما والمائلة عن كل شرك وكفر وزيغ وضلال وباطل
كويس طبعا وما كان من المشركين ده دليل ان اي حد مش بيتبع النبي محمد صلى الله عليه وسلم. اللي هو على ملة ابراهيم تابت عليه اللي ربنا نفاه عن سيدنا ابراهيم. فربنا نفى عن سيدنا ابراهيم انه كان من المشركين
فيبقى بالتالي اي حد مش على ملة ابراهيم فهو من المشركين. وثبت ان سيدنا محمد صلى الله عليه وسلم دينه على نفس اللي جه به سيدنا ابراهيم. يبقى بالتالي هو مش من المشركين. ويبقى بالتالي اي حد مش بيتبع النبي محمد صلى الله عليه وسلم يبقى هو ايه
من المشركين. فيبقى اليهود من المشركين النصارى من المشركين. كفار قريش من المشركين. الصابئين من المشركين. كل اللي ما اتبعش النبي محمد صلى الله عليه وسلم. وكل اللي ما دخلش الاسلام يبقى من المشركين. وهذا نفس معنى قول الله عز وجل احنا فسرناه قبل كده
مالك ما كان ابراهيم يهوديا ولا نصرانيا ولكن كان حنيفا مسلما وما كان من المشركين وبعدين كأن الله عز وجل بيفصل اكثر في وصف هذا الدين الذي هو صراط الله المستقيم واللي هو اقيم دين واللي هو على ملة ابراهيم
وهكذا ربنا بيقول للنبي محمد صلى الله عليه وسلم قل يا محمد ان صلاتي ونسكي ومحياي ومماتي لله رب العالمين والاية دي من اكثر الايات التي هي ضد مفهوم العلمانية وضد مفهوم الليبرالية. واللي بتوضح ان
كل حاجة في حياة الانسان من اول ما بقى كائن حي ولد وعايش على الارض لغاية ما يموت كل حياته من اولها لاخرها بكل تفاصيلها اللي فيها لله رب العالمين. ويعني ايه
لله رب العالمين. يعني كل افعالي تكون لله. وكل حاجة باعملها سواء اعمال قلبية او اقوال او افعال ظاهرة وباطنة كلها تكون خالصة لله عز وجل. وكيف تكون خالصة لله عز وجل؟ الا اذا كانت
من خلال اتباع اوامر الله عز وجل والانتهاء عن ما نهى عنه الله عز وجل وزجر. ومن خلال اتباع الوصايا والشرائع الاحكام ومن خلال اتباع كل اللي جه به النبي محمد صلى الله عليه وسلم سواء في القرآن الكريم او في السنة النبوية الشريفة الصحيحة
ما هو مش مش انت بمزاجك تقول انا هعمل حاجة ودي لله. وانت مين قال لك ان اللي انت عملته ده هيرضي ربنا؟ وانت مين قال لك ان ده من الصالحات
اللي ربنا هيقبلها منك واللي ربنا هيسيبك عليه. لازم يكون فيه تلات شروط. اولا ايمان بالله عز وجل والعقيدة ده اللي احنا قلنا عليها التوحيد العلمي توحيد الله عز وجل في اسمائه وصفاته وتوحيد الله عز وجل في افعاله وفي ربوبيته
بعد كده في التوحيد العملي من خلال عبادتك لله عز وجل وده لازم يكون وفق الشرع. وان لازم يكون كل ده باخلاص لله عز وجل وما بيكونش فيه اي رياء ولا سمعة ولا طلب لدنيا ولا اي حاجة من الحاجات دي
فبالتالي هذه الاية توضح ان كل حاجة في حياة الانسان لله عز وجل. يعني ايه لله عز وجل؟ يعني وفق ما امر الله عز وجل وبوفق ما طلب مني الله عز وجل وبوفق ما ذكر في القرآن الكريم وفي السنة النبوية الشريفة. ولازم تبقى عارف ان ما فيش
حالة من حالات حياتك كلها من اول ما عشت لغاية ما مت الا وربنا بين لك تعمل في حياتك ده ايه. وفق شرع الله عز وجل. ووفق القرآن الكريم والسنة النبوية. آآ
الصحيحة. فبالتالي هنا ربنا بيقول قل ان صلاتي يعني عبادتي لله عز وجل اه من صلاة ونسكي يعني النسك سواء اه من حج او سواء من ذبح او اي طقوس دينية اخرى. قل ان صلاتي ونسكي ومحياي يعني الحياة اللي انا عايشها. كل حياتي
لله رب العالمين. يعني حتى عندما اموت او لو انا هاموت اموت كما امرني الله عز وجل. سواء كان الجهاد في سبيل الله. ان انا اموت آآ في سبيل الله في نشر دين الله في نشر كلمة الله عز وجل. او ان انا اموت على الاسلام
ان انا اموت وانا سابت على اللي ربنا امرني به. زي ما آآ قلنا في سورة البقرة ووصى بها ابراهيم وبنيه ويعقوب يا بني ان الله اصطفى لكم الدين فلا تموتن الا وانتم مسلمون. ام كنتم شهداء اذ حضر يعقوب الموت. اذ قال لبنيه مات
تعبدون من بعدي؟ قالوا نعبد الهك واله ابائك ابراهيم واسماعيل واسحاق. الها واحدا ونحن له مسلمون. فيبقى بالتالي المقصود آآ آآ فلا تموتن الا وانتم مسلمون معناها ان انتم تفضلوا لغاية الممات
ثابتين على هذا الدين علشان يوم ما يدرككم الموت وانتم مش عارفين انتم هتموتوا امتى. تكونوا ثابتين على دين الله عز وجل وعلى شرع الله عز وجل وعلى الاسلام فبالتالي هنا محياي ومماتي كلمتين بيدلوا ان الحياة كلها لله. وكيف تكون الحياة كلها لله هذه هي النقطة الهامة
باتباع القرآن الكريم والسنة النبوية الشريفة. واحنا فيما بعد باذن الله عز وجل هنبدأ سلسلة عن الشريعة الاسلامية ويعني ايه الشريعة الاسلامية بمجالات تطبيق الشريعة الاسلامية وهكذا سنجد ان ما فيش حاجة في حياتك. الا وربنا اه بين لك فيها امر شرعي
وزي ما قال الشيخ علي جمعة غفر الله لنا وله. لله حكم في كل فعل. يعني اي فعل من افعال حياتك ربنا مبين لك فيها حكم مش سايبك كده ايه تشتغل من دماغك
قل ان صلاتي ونسكي ومحياي ومماتي لله رب العالمين لا شريك له. كلمة لا شريك له في غاية الاهمية. لا شريك له يعني ما فيش حاجة بتتحكم في حياتي غير الله عز وجل
ما فيش شيء بيوجه لي حياتي غير الله عز وجل انا ما بتبعش حاجة في حياتي غير الله عز وجل وهذا معنى في غاية الاهمية خلي بالك احنا عايشين حياتنا وبنتعامل مع الناس وبنصلي وبنصوم وبنزكي وبنتعامل مع ابونا وامنا واخواتنا وجيرانا
واصدقائنا في الجامعة واهلنا في الشارع والمجتمع المحيط بنا. حياتنا كلنا تأمل هذا المعنى الذي ساقوله لو في حاجة غير كلام الله عز وجل في القرآن الكريم. وكلام النبي محمد صلى الله عليه وسلم في السنة النبوية الشريفة. بتأثر على حياتك
وانت بتعمل او بتتعامل مع الناس بسببها ده نوع من انواع الشرك اول الكلام ده تاني اقول الكلام ده تاني لان هزا كلام في غاية الاهمية. الله عز وجل يقول قل ان صلاتي ونسكي ومحياي ومماتي
مات لله رب العالمين لا شريك له لا شريك له يعني ايه؟ يعني مثلا انا بتعامل مع فلان لو انا معاملتي مع فلان بسبب مسلا اصل المدرب الفلاني وصى لما نتعامل مع الناس اعمل كزا فانا باتبع منهجه وبتبع كلامه
وبتعامل مع الناس بهذه الطريقة. حتى لو كان كلامه ومنهجه مخالف لكلام الله عز وجل. ومخالف لسنة النبي محمد صلى الله عليه وسلم. ده نوع من انواع الشرك المختصر المفيد
ان ما يكونش فيه سلطان على حياتك وعلى كل افعالك وعلى كل معاملاتك وعلى كل عباداتك غير الله عز وجل لو فيه سلطان اخر بتتبعه وبتمشي وفق اللي بيقوله يبقى انت بتشرك بالله عز وجل بتترك
الاوامر والنواهي اللي ربنا من خلالها وجهك وعلمك ازاي تعيش حياتك وبتروح لحد تاني بتتعلم منه ازاي تعيش حياتك هذا شرك بالله عز وجل ده معنى في غاية الاهمية يبقى لازم علشان خاطر لا نقع في هذا
لازم نتعلم دينا كويس قوي ولازم ندرك ان لله عز وجل حكم في كل فعل وان لازم نتحرى ان افعالنا دي تكون موافقة لما امر الله عز وجل سواء في كتابه او في سنته النبوية
الشريفة لكن لو انا عملت فعل مش موافق لكلام الله عز وجل ومش موافق لكلام النبي محمد صلى الله عليه وسلم لكن باتبع كلام حد تاني اعرف ان ده نوع من انواع الشرك
اعرف ان انت كده كانك بتسلم نفسك اقولها مرة تانية كانك بتسلم نفسك لحد تاني هو اللي له سلطان عليك وهو اللي بيوجهك تعمل ايه وما تعملش ايه. لكن المفروض تبقى مسلم نفسك لمين؟ لله رب
العالمين. لا شريك له ما تتبعش غيره وما تستسلمش لغيره وما تتبعش اوامر غيره وما تنتهيش غير عن نواهيه هو بكده تكون مسلم وبكده تكون حياتك كلها لله رب العالمين. وما وما يكونش فيه اي شرك
طيب فهنا بيقول وبذلك امرت وانا اول المسلمين يعني هذا الذي انا فيه من ان كل حياتي في ونسكي ومحياي ومماتي لله رب العالمين وانا مستسلم فقط لله رب العالمين والوحيد الذي له سلطان على حياتي هو الله رب العالمين لا شريك له
اللي انا فيه ده بامر من الله عز وجل. ربنا امرني بكده. انا متبع اوامر الله. وكأن النبي محمد صلى الله عليه وسلم بيقول يبقى اللي حياته غير كده ما بيتبعش اللي ايه؟ ان ربنا امر به. اللي حياته غير كده
ما بيتبعش اللي ربنا امر به. لكن انا اللي كل حياتي منقاد بكلام الله وبكلام رسول الله عز وجل انا على ما امرني الله عز وجل. وبذلك امرت وانا اول المسلمين اي انا اول المستسلمين
وانا اول المنقادين وانا اول المذعنين لما امرني الله عز وجل به ومتبع لما قاله الله عز وجل لي. اننا على صراطه المستقيم وعلى دينه القيم القيم اللي ما فيش احسن مني
على ملة ابراهيم المائل عن الشرك المتجه للحق وللتوحيد. وان حياتي كلها ما فيش سلطان لها غير الله عز وجل ولا اتبع اوامر اي شخص اخر قل ان صلاتي ونسكي ومحياي ومماتي لله رب العالمين لا شريك له وبذلك امرت وانا اول المسلمين. هنا بقى
اية في غاية الاهمية قل اغير الله ابغي ربا وهو رب كل شيء كأن الاية دي معناها ايه ان اي حد حاله مش على اللي قال به النبي محمد صلى الله عليه وسلم بحسب كلام الله عز وجل له يبقى كأنه ايه؟ ابتغى
ربا اخر يعني ايه يعني هنا الله عز وجل بيقول للنبي محمد انا على الاسلام انا على صراط الله المستقيم انا على دين قيم ملة سيدنا ابراهيم وانا مش وحياتي كلها وفقا لما امر الله عز وجل. وانا ما فيش سلطان على حياتي غير الله عز وجل. لا شريك له. هو بس
اللي له سلطان على حياتي ما فيش اي شخص اخر او ما فيش اي كائن اخر له سلطان على حياتي. اي حد مش كده يبقى كأني ايه بيقول ان الله مش ربه
ده في كائن اخر له ربوبية علي علشان كده انا ماشي تبع اوامره ونواهيه. ومش ماشي تبع اوامر الله عز وجل ونواهيه ده معنى في غاية الخطورة فبالتالي انا يا اما ربي الله
يا اما ربي حد تاني غير الله عز وجل لان خلي بالك القضية مش بمجرد الكلام القضية يعني نتاج ايمان وعقيدة في القلب لما هنا الله عز وجل يقول لله رب العالمين. يعني ايه رب العالمين
القضية من بدايتها كالتالي نحن نؤمن بصفات الله عز وجل وان الله عز وجل ليس كمثله شيء وهو السميع البصير وان هذه الصفات ما فيش كائن اخر له نفس هذه الصفات
ووفق صفات الله عز وجل الله يفعل افعال فيخلق ويرزق ويدبر ويحكم ويأمر وينهى وهكذا يبقى هذه الربوبية قائمة على صفات الله عز وجل الالهية. فكون ان لا يوجد اخر
له هذه الصفات الالهية يبقى بالتالي لا يوجد اخر له هذه الافعال التي تدل على ربوبية الله عز وجل والرب بمعنى ان الله عز وجل هو الذي يربيني. وهو الذي ينميني وهو الذي يرزقني. وهو الذي
يأمرني وهو الذي يعلمني وهو اللي انا تحت سلطانه بشكل كلي وكامل يبقى بالتالي ما دام انا مؤمن بربوبية الله عز وجل يبقى ما ينفعش اسمع كلام حد تاني غيره
يبقى ما ينفعش اتبع حد تاني غيره. يبقى ما ينفعش يكون فيه سلطان على حياتي ومن حد تاني غيره يبقى القضية كلها مبنية على ايماني بان الله عز وجل رب العالمين
لو انا اتبعت حد تاني. ولو انا كان في شخص اخر له سلطان على حياتي فكأني يعني حالي لسان حالي يقول يبقى الحد التاني ده رب يبقى الحد التاني ده له فضل علي بيرزقني بيدبر لي بيأمرني بينهاني. يبقى الحد التاني ده اللي انا
له سلطان على حياتي هو رب وهذا لا يجوز اغير الله ابغي ربا لأ يا رب لا ابغي ربا الاك انت وحدك ربي ورب العالمين يبقى لازم تبين ده في افعالك. هو كلام وخلاص
تبين ده في افعالك وازاي ابين ده في افعالي؟ ان صلاتي ونسكي ومحياي ومماتي لله رب العالمين. هذه المعاني انا ادعي انها غير موجودة الا في الاسلام. يعني عند النصارى ما عندهمش المفاهيم القوية دي. ما عندهمش المفاهيم
الدقيقة دي ما عندهمش المفاهيم العميقة دي انت بتؤمن بان الله هو ربك؟ نعم ايه دليل ايمانك ان صلاتي ونسكي ومحياي ومماتي لله رب العالمين لا شريك له لكن لو انت بتدعي ان الله ربك
ومع ذلك في قانون وضعي بيسيطر عليك او في شخص معين بيسيطر عليك وبيقول لك تعمل كزا بتعمل ما تعملش كده ما بتعملش وهذا كلام مخالف لكلام الله عز وجل. ومع ذلك انت مسلم له. يبقى كانك لسان حالك بيقول
هو رب علي ولانه ربي فانا انقاض واذعن واطيع. والعياذ بالله وده شرك فيبقى المفروض الخلاصة من من كل هذا الكلام علشان ما اطولش اكتر من كده ان ما يكونش فيه سلطان على حياتك
غير الله عز وجل وان انت لو فيه سلطان تاني على حياتك غير الله يبقى انت مشرك ويبقى انت كده بافعالك اقريت له بالربوبية. وابتغيت رب اخر غير الله عز وجل والعياذ بالله
يبقى النقطة بقى اللي في غاية الاهمية واللي انا قلت عليه قبل كده ده هو ده مربط الفرس وكل المواضيع بتدور في هذه الدائرة ازاي بقى انا تكون حياتي ومماتي وصلاتي ونسكي لله رب العالمين. وما فيش حد تاني له ازاي
من خلال اتباع النبي محمد صلى الله عليه وسلم قل انني هداني ربي. مين اللي بيقول ؟ قل يا محمد. قل لهم يا محمد كزا كزا علشان ابقى فعليا بقول ان الله عز وجل هو فقط ربي ورب العالمين
وان لا شريك له وان ما فيش سلطان على حياتي غيره ازاي ابقى كده من خلال اتباع النبي محمد صلى الله عليه وسلم من خلال الايمان بالنبي محمد صلى الله عليه وسلم. من خلال الاقرار بانه رسول الله صلى الله عليه وسلم
ومن خلال اتباع اللي جه به في القرآن الكريم والسنة النبوية الشريفة لكن اي حد ما بيتبعش القرآن الكريم واي حد ما بيتبعش سنة النبي محمد صلى الله عليه وسلم. يبقى ده معناه في سلطان اخر على حياته. غير السلطان الالهي
الوحي اللي هو كلام الله وكلام النبي وما ينطق عن الهوى ان هو الا وحي يوحى علمه شديد القوى. يبقى لو انا مش بتبع النبي محمد صلى الله عليه وسلم بكل ما جاء به في
كل ما جاء به من قرآن كريم وسنة نبوية شريفة. يبقى كأن في سلطان اخر على حياتي يبقى كأني باقر ان السلطان الاخر ده رب لي. علشان كده انا بنقاد له واذعن له واطيعه
وربنا بيقول لي قل اغير الله ابغي ربا وهو رب كل شيء فكأن ده آآ زي ما قلت هو في اسلوب استفهام استنكاري معناه النفل ومفاده الاقرار يعني ايه؟ يعني ربنا عز وجل بيقول للنبي محمد صلى الله عليه وسلم قل لهم اغير الله ابغي ربا وهو رب كل شيء
يقوموا هم مجاوبين ما دام سبت ان الله عز وجل هو رب كل شيء يبقى لا يجوز اني ابغي ربا اخر غير الله عز وجل يبقى هم هيجاوبوا اغير الله ابغي ربا يقوموا قايلين لأ
لا نبغي ربا غير الله. يبقى ما دام انتم اقريتوا بهذا يبقى ليه انتم مش بتتبعوني ليه ما دام انتم اقريتوا بهذا مش بتتبعوا النبي محمد صلى الله عليه وسلم
ليه مش بتتبعوا النبي محمد صلى الله عليه وسلم وتؤمنوا انه رسول من عند الله عز وجل. ليه مش بتتبعوا القرآن اللي جه به؟ ليه مش اتبعوا السنة اللي هو جه بها. ليه مش بتتبعوا الوصايا والشرائع والاحكام الاسلامية اللي بتنزم لك كل
امور حياتك ليه بتذهب لنظام اخر ينزم لك حياتك. ليه بتذهب للفيلسوف الفلاني علشان ينزم لك حياتك؟ ليه بتروح؟ للحكيم ينزم لك حياتك كانك بتقر ان دول لهم ربوبية عليك. ما دام انت سبتهم يتصرفوا في شؤون حياتك
وانت بتتبعهم وبتطيعهم وبتذعن لهم وبتأتمر باوامرهم وبتنتهي عن نواهيهم الله المستعان قل اغير الله ابغي ربا وهو رب كل شيء وبعدين كأن الله عز وجل بيقول للنبي محمد صلى الله عليه وسلم هذا تعريض
بحال كل من لم يتبعه انت يا محمد على هذا لا تبتغي ربا الا الله لانه هو رب كل شيء فهو الذي هداك للصراط المستقيم للدين القيم لمنة ابراهيم. الذي لم يكن من المشركين. وهو اللي وضع لك اوامر ونواهي
وشريعة تنزم لك كل حياتك فكل حياتك لله رب العالمين وما فيش لاي حد تاني سلطان على حياتك الا الله عز وجل لكن هم مش كده هم ابتغوا اربابا تليم بيتصرفوا في حياتهم
الله عز وجل يقول قل يا اهل الكتاب تعالوا الى كلمة سواء بيننا وبينكم الا نعبد الا الله ولا نشرك به شيئا ولا يتخذ بعضنا بعضا اربابا من دون الله
فان تولوا فقولوا اشهدوا بان مسلمون. احنا مسلمين لكن انتم مش مسلمين اليهود بيتخزوا اربابا من دون الله. النصارى بيتخذوا اربابا من دون الله. الكفار كفار قريش بيتخذوا اربابا من دون الله
اي حد بيتبع اوامر ونواهي اي حد غير الله عز وجل بيتخذه ربا من دون الله والعياذ بالله فكأن ربنا بيقول قل لهم ان انت يا محمد على حال لكن هم على حال اخر
وبعدين بين لهم بنفس معاني الايات الاخرى تلك امة قد خلت لها ما كسبت ولكم ما كسبتم ولا تسألون عما كانوا يعملون. ان هم امك في الاخر خلاص هيتحاسبوا على قرارهم. ولا تكسبوا كل نفس الا عليها. يعني كل واحد بيتحاسب باللي هو عمله
انت يا محمد على هذا واتباعك على هذا يوم القيامة جزاءكم من اللي انتم عملتوه في الدنيا وما لكوش دعوة بالضلال اللي هم عليه وكون ان انت بلغتهم الرسالة. لكن مع ذلك لم يتبعوك
فانت بريء من اعمالهم. وبريء من افعالهم ومش هيضرك كفرهم وشركهم ولا تكسبوا كل نفس الا عليها يبقى بالمعنى اللي احنا لسه شارحينه وايضا فيها معنى اللي احنا شرحناه اكتر من مرة في ايات كثيرة جدا ان بتلغي آآ مسألة ان انتم
مجرد الانتساب لسيدنا ابراهيم او بمجرد الانتساب او بمجرد الاماني هتدخله الجنة. لأ لازم افعالكم المبنية على ايمانكم هي اللي هتدخلكم الجنة او هي اللي هتدخلكم النار. ولا تكسب كل نفس الا عليها. يعني انتم هتتبعوني
وهتؤمنوا ان ما فيش رب غير الله عز وجل وبذلك هتكونوا مسلمين له هو وحده. وحياتكم كلها هتكون وفق اوامره ونواهيه. هتدخلوا الجنة مش هتتبعوني برضو لا تكسب كل نفس الا عليها
هتدخلوا النار ولا تزر وازرة وزر اخرى طم الى ربكم مرجعكم فينبئكم بما كنتم فيه تختلفون في اه طبعا ولا تزر وازرة وزر اخرى ده في بيان اه ان الاعمال اللي انتم بتعملوها
حتتحاسبوا عليها وما فيش حد بيتحاسب غير على اعماله وافعاله وعقيدته. وان ما فيش وزر او شيء وحش بيغطي حاجة وحشة او ما ينفعش تصلح غلط بغلط. ما ينفعش تصلح غلط بغلط
ثم الى ربكم مرجعكم فينبئكم بما كنتم فيه تختلفون هذه الجزئية من الاية فيها تبشير للمؤمنين وفيها تهديد ووعيد للكفار المشركين تبشير للمؤمنين بمعنى ان الله عز وجل عارف اعمالكم
وحيحاسبكم عليها ومش هيضيع اجركم ثم الى ربكم مرجعكم فينبئكم بما كنتم فيه تختلفون فيه تهديد ووعيد للمشركين والكفار ان ربنا عارف اعمالكم وهيقول لكم انتم عملتوا ايه وهينبأكم بما كنتم فيه تختلفون في مسألة الدين
ان محمد صلى الله عليه وسلم كان بيقول لكم تتبعوه وتتبعوا ملة ابراهيم وما تشركوش بالله عز وجل وما يكونش فيه سلطان على حياتكم غير لله عز وجل ومع ذلك انتم اختلفتم
قلتوا لأ احنا هنبقى نصارى احنا هنبقى يهود احنا هنبقى وثنيين احنا هنبقى مجوس احنا هنبقى صابئين فتعرفوا ان ايه افعالكم ربنا عارفها وهينبئكم بها يوم القيامة. فهذا تبشير للمؤمنين اللي الحق اللي انتم عليه يوم القيامة ربنا هينبأكم به فتدخلوا من خلال
الجنة وتحديد ووعيد للكفار والمشركين ان ربنا عارف انتم ازاي اختلفتم مع النبي محمد صلى الله عليه وسلم وما اتبعتلوش يوم القيامة ربنا هينبئكم بما كنتم فيه تختلفون وهيدخلكم النار
وبعدين في اخر اية في هذه السورة الله عز وجل يقول وهو الذي جعلكم خلائف الارض ورفع بعضكم فوق بعض درجات في اللي يبلوكم فيما اتاكم ان ربك سريع العقابي وانه لغفور رحيم. هنا الاية دي بتوضح
مسألة اني جاعل في الارض خليفة واللي هي بتبين بتخلينا نرجع بالتاريخ او بفكرنا الورا هو ربنا خلقنا له اصلا. علشان نكون خلفاء لله عز وجل في ارضه كيف نكون خلفاء لله عز وجل في ارضه؟ بان احنا نعبده
نعبده ازاي؟ يعني نبقى مسلمين له منقادين له مخلصين له مذعنين طائعين له وبعدين ربنا هينزل علينا اوامر ونواهي. فنعمل اوامر الله عز وجل. وننتهي عما نهى عنه الله عز وجل وزجر
فيبقى بالتالي هيحصل ايه؟ عمارة للارض وان احنا كده نكون خلفاء لله عز وجل في ارضه يعني نحكم بشرع الله عز وجل في ارضه. فكأن الله عز وجل بما في هذه الاية بيقول
خلوا بالكم المفروض ان صلاتي ونسكي ومحياي ومماتي لله رب العالمين هو ده اللي اصلا ربنا خلقك علشانه ان حياتك كلها بكل افعالها وكل العبادات اللي انت بتعملها وكل معاملات كل حاجة المفروض تكون لله
وهو ده معنى ان ربنا جعلك خليفة له في ارضه وهو الذي جعلكم خلائف الارض. ورفع بعضكم فوق بعض درجات لكن هنا برضو خلائف الارض بالجمع فيها معنى ان انتم كمان بتخلفوا بعضكم بعضا
وفيها معنى ان كان في ناس قبليكم خلفاء في الارض لله عز وجل يمكن ما ائتمروش باوامر الله عز وجل. وما حكموش شريعة الله عز وجل في ارضه. انتم جيتوا خلفاء لهم لله عز وجل في
ارضه فنشوف بقى انتم هتعملوا ايه بعدين ورفع بعضكم فوق بعض درجات ليبلوكم فيما اتاكم يعني الله عز وجل بيفرق ما بين الناس علشان خاطر بيفرق في اختباراتنا وبيفرق في امتحاناتنا او بيفرق في حياتنا
كل واحد حياته مختلفة عن التاني ووفق هذا الاختلاف يبقى اعمالنا وافعالنا في الدنيا هتكون مختلفة عن التاني لكن المفروض ما دام احنا مختلفين في اوضاعنا في الارض لكن كلنا ماشيين وفق اوامر الله عز وجل
يبقى بالتالي كلنا هنتكامل وكلنا هنمشي في الطريق الصحيح وهنبقى خير خلفاء لله عز وجل في ارضه فلازم نفهم ان الاختلاف في حياتنا انا ليه فقير وفلان غني انا ليه نظري ضعيف وغيري نزره قوي
ليه ربنا اتاح لي فرصة تعليم معينة غيري ما اتحلوش علشان خاطر الاختبار اللي انت فيه في الدنيا مختلف عن الاختفاء الاختبار اللي فيه فلان الدنيا والمفروض ان انت هتمشي وفق اوامر الله عز وجل ونواهيه بحسب الظروف اللي انت فيها. وهو كمان هيمشي وفق اوامر الله عز وجل ونواهيه
بحسب الظروف اللي هو فيها وما دام احنا الاتنين بنتبع نفس القيادة وتحت نفس السلطان اللي هو الوحي الالهي في القرآن الكريم والسنة النبوية الشريفة يبقى اختلافنا ده مش هيكون حاجة وحشة
تكون حاجة حلوة لكن لازم نعرف ان هذا الاختلاف في الاخر هو امتحان وابتلاء من الله عز ان ربك سريع العقاب وانه لغفور رحيم. سريع العقاب هذا تهديد للذين يخالفون امر الله عز وجل
وانه لغفور رحيم. ده ترغيب في ان اللي بيخالف اوامر الله عز وجل. وانه مش خليفة مثالي لله عز وجل في ارضه يرجع ويستغفر ويتوب وتكون حياته كلها لله رب العالمين لا شريك له
انا هكتفي بهذا القدر النهاردة مش هقرأ تصير المرة القادمة نبدأ بتفسير الطبري باذن الله عز وجل اللهم وبحمدك اشهد ان لا اله الا انت لا تنسوني من صالح دعائكم
عليكم السلام عليكم ورحمة